24.2.2023
FI
Euroopan unionin virallinen lehti
C 68 A/9
2.4 Kokeet Hakijat, jotka täyttävät osallistumisedellytykset ja ovat parhaimpien hakijoiden joukossa (mahdollisen) pätevyyden arvioinnin perusteella, kutsutaan kokeisiin.
Kaikki kokeet ovat pakollisia ja karsivia.
Kokeisiin hyväksyttävien hakijoiden enimmäismäärä vahvistetaan ilmoituksessa.
Kokeiden kuvaus ja pisteytys esitetään ilmoituksessa.
Tekniset seikat – Verkossa tehtävät kokeet (monivalintakoe ja kirjallinen koe) Euroopan parlamentti käyttää verkossa tehtävien kokeiden järjestämiseen ulkopuolista palveluntarjoajaa.
Kokeiden tekemiseen tarvitaan siis tietokone (kannettava tai pöytätietokone), jossa on seuraavat ominaisuudet: — käyttöjärjestelmä on Microsoft Windows 10 tai sitä uudempi taikka Mac-tietokoneissa Apple OS X 10.13 tai sitä uudempi — kovalevyllä on vapaata tilaa vähintään 1 GB — tietokoneessa on etupuolella sisäinen kamera tai siihen on liitetty kamera — tietokone on yhteydessä internetiin — keskusmuistia (RAM) on vähintään 4 GB.
Hakijoille ilmoitetaan ennen kokeita, jos teknisiä vähimmäisvaatimuksia muutetaan käyttöjärjestelmän päivityksen vuoksi.
Käyttöjärjestelmistä XP, Vista ja sitä aiemmat, Windows 10 S, Windows ARM (RT), aiemmat kuin MacOS 10.11, IOS (Ipad, Iphone), Android, Chromebook, virtuaalikone, Linux (Debian, Ubuntu ym.) ja 32-bittinen OS eivät sovellu kokeiden tekemiseen.
Hakijalla on myös oltava kannettavan tai pöytätietokoneen ylläpitäjän oikeudet, jotta hän voi estää pääsyn muihin sovelluksiin (asiakirjat, muut ohjelmistot, verkkosivustot jne.) kuin palveluntarjoajan sovellukseen kokeen aikana.
Hakijan on varmistettava, että tietokoneen aika- ja päivämääräasetukset ovat oikein ja että näytön resoluutio on riittävä.
Hakijan on ladattava ja asennettava sovellus ja testattava sitä mahdollisimman pian (vähintään viikkoa ennen koetta).
Kun sovellus on asennettu ja kun se avataan ensimmäistä kertaa, on ajettava simulaatio, jossa testataan sovelluksen teknistä toimivuutta.
Tämä simulaatio on pakollinen, ja se on tehtävä koepäivänä käytettävällä tietokoneella.
Simulaatiota ei arvostella.
Sen avulla hakija voi tutustua sovellukseen ja sen käyttöön.
Kannettavan tai pöytätietokoneen virustorjuntaohjelmat on poistettava käytöstä kokeen ajaksi.
Jos hakijalla on kilpailun/valintamenettelyn missä tahansa vaiheessa teknisiä ongelmia, hänen on ilmoitettava niistä kykyjenvalintayksikölle Apply4EP-tilinsä kautta ja ilmoitettava selkeästi kilpailun/valintamenettelyn numero ja nimike ja kuvailtava ongelma, jotta se voidaan tutkia ja tarvittaessa korjata.
Koepäivänä: Hakijan on valmistauduttava niin, että hänen ei tarvitse kokeen aikana poistua tietokoneensa äärestä.
Kokeen kulusta ja siitä, mitä sen aikana pitää ja ei pidä tehdä, lähetetään lisätietoja koekutsun mukana.
Jos kokeen aikana ilmenee teknisiä ongelmia, on otettava heti yhteyttä palveluntarjoajaan soittamalla numeroon + 33 176411488, jotta ongelmat voidaan ratkaista ja hakija voi jatkaa kokeen tekemistä.
Jos hakija keskeyttää kokeen, sitä ei arvostella.
Verkossa järjestettävää kirjallista koetta (tai monivalintakoetta) koskevassa koekutsussa mainitut päivämäärä ja kellonaika ovat ainoat mahdolliset.
Koetta ei voi suorittaa toisena ajankohtana.
Järjestelysyistä kokeet järjestetään samana päivänä, mutta ne arvostellaan siinä järjestyksessä, jossa ne mainitaan ilmoituksessa.
Jos hakija ei saa vaadittua vähimmäispistemäärää jostakin kokeesta, valintalautakunta ei arvostele seuraavaa koetta.
2.5 Soveltuvien hakijoiden luettelo Soveltuvien hakijoiden luettelo ja siihen kirjattujen hakijoiden nimet julkistetaan.